Waldemar Wickholm

Julius Waldemar (joidenkin lähteiden mukaan Valdemar) Wickholm (7. marraskuuta 1890 Snappertuna – 20. heinäkuuta 1970 Porvoo) oli suomalainen yleisurheilija. Hän edusti seuratasolla HIFK:ta.

Wickholm sijoittui Tukholman olympialaisissa 1912 kymmenottelussa seitsemänneksi kerättyään tuolloisen pistetaulukon mukaan 7 058,795 pistettä. Jim Thorpen hylkäyksen jälkeen Wickholm nousi kilpailun kuudenneksi. 110 metrin aitajuoksussa hän eteni välieriin. Antwerpenin olympialaisissa 1920 Wickholm sijoittui kymmenottelussa kuudenneksi pistein 6 405,460. Hän oli paras ottelun 400 metrillä ajalla 52,8 ja 1 500 metrillä ajalla 4.45,6. Hän osallistui lisäksi 400 metrin aitajuoksuun karsiutuen alkuerissä. Vuonna 1917 hän oli ensimmäinen kymmenottelun maailmantilastossa. 

Wickholm saavutti Kalevan kisoissa 100 metrillä kultaa 1914, hopeaa 1919 ja pronssia 1917.Hannus, Laitinen, Martiskainen 2002, s. 174 200 metrillä hän sai kultaa 1913, 1914 ja 1917 sekä hopeaa 1919 ja 1920.Hannus, Laitinen, Martiskainen 2002, s. 177–178 400 metrillä hän voitti Suomen-mestaruuden 1913, 1914, 1915 ja 1917 sekä oli toinen 1919 ja 1920.Hannus, Laitinen, Martiskainen 2002, s. 181–182 110 metrin aitajuoksussa hän sai SM-kultaa 1913, 1914, 1915, 1917 ja 1919, hopeaa 1921 ja 1922 sekä pronssia 1918.Hannus, Laitinen, Martiskainen 2002, s. 207–208 400 metrin aitajuoksussa hän sai kultaa 1917 sekä hopeaa 1918, 1919, 1921 ja 1922.Hannus, Laitinen, Martiskainen 2002, s. 211 Pituushypyssä Wickholm oli SM-kilpailuissa kolmas 1914 ja 1919.Hannus, Laitinen, Martiskainen 2002, s. 223–224 Viisiottelussa hän sai kultaa 1914 ja pronssia 1918Hannus, Laitinen, Martiskainen 2002, s. 249 sekä kymmenottelussa kultaa 1915.Hannus, Laitinen, Martiskainen 2002, s. 250

Wickholm teki lukuisia yleisurheilun Suomen-ennätyksiä. Vuonna 1911 hän juoksi 110 metrin aitajuoksussa 16,7, joka pysyi Suomen-ennätyksenä seuraavaan vuoteen, kunnes Lauri Karimo rikkoi sen. Vuonna 1912 hän teki kymmenottelun Suomen-ennätyksen, silloisen pistetaulukon mukaan 7 058,795, sarjalla 11,5–595–11,09–160–52,3–17,0–29,78–325–42,58–4.43,9. Hän paransi ennätystä vuonna 1914 lukemiin 7 218. John Svanström onnistui rikkomaan ennätyksen vielä samana vuonna, mutta Wickholm teki vuonna 1915 sarjan 11,5–650–11,25–170–51,5–16,7–34,02–303–45,30–4.47,5, josta kertyi 7 703,045 pistettä. Tämä paransi Svanströmin ennätystä 168,345 pisteellä. Ennätys pysyi voimassa vuoteen 1920 saakka, kunnes Paavo Jaale onnistui parantamaan sitä.

Vuonna 1913 Wickholm sivusi 200 metrin juoksussa Uuno Railon Suomen-ennätystä 23,4. Hän jakoi ennätyksen vuoteen 1916 asti, kunnes Erkki Kättö otti sen nimiinsä. Wickholm juoksi 1913 myös uuden 400 metrin Suomen-ennätyksen 51,3. Aika oli 0,6 sekuntia nopeampi kuin Lauri Pihkalan edellinen ennätys. Axel Kuffschinoff onnistui parantamaan tätä ennätystä lopulta vuonna 1917. Wickholm juoksi vielä vuonna 1917 uuden Suomen-ennätyksen 59,1 400 metrin aitajuoksussa. Tämä aika alitti Kätön Suomen-ennätyksen 0,2 sekunnilla. Ennätys pysyi voimassa vuoteen 1919, kunnes Erik Wilén rikkoi sen.

Wickholm teki 110 metrin aitajuoksussa ennätyksensä 15,8 Helsingissä 1919. 400 metrin aidat hän juoksi parhaimmillaan 58,2 Antwerpenissa 1920. Kymmenotteluennätyksensä 5969 hän teki Malmössä 1914. Viitattu 8.7.2009.

 Lähteet 


 Viitteet 

Luokka:Suomalaiset pikajuoksijat
Luokka:Suomalaiset pika-aitajuoksijat
Luokka:Suomalaiset 400 metrin aitajuoksijat
Luokka:Suomalaiset pituushyppääjät
Luokka:Suomalaiset yleisurheilun moniottelijat
Luokka:Suomalaiset yleisurheiluvalmentajat
Luokka:Vuonna 1890 syntyneet
Luokka:Vuonna 1970 kuolleet